Video: Bakkie trek petrolpomp om; brand ontstaan | Maroela Media
'n Video wat wys hoe 'n petrolpomp by 'n vulstasie in Springs deur 'n bakkie omgetrek word en gevolglik 'n brand veroorsaak, word wyd op sosiale media versprei.
Maroela Media het bevestig dat die voorval Dinsdagoggend omstreeks 07:00 by die Engen-vulstasie in Nigelweg in Selcourt plaasgevind het.
Die video wys hoe 'n wit Toyota Hilux-bakkie skielik wegtrek terwyl die pomp se pyp steeds aan die bakkie gekoppel was. Die pomp word omgetrek en 'n brand ontstaan. Petroljoggies is vinnig op die toneel om die brand te blus.
Die motoris het reeds vir sy brandstof betaal en vir 'n strokie gewag toe die voorval plaasgevind het. Al die nodige veiligheidsprosedures is gevolg en niemand is tydens die voorval beseer nie.
Maroela Media het Engen se kommunikasie-afdeling gekontak vir meer inligting en wag vir terugvoer.
Transitorooftog by OR Tambo-lughawe
Moet dit nie wees: "Maroela Media het bevestiging ontvang" nie?
Reeds betaal, dus klaar brandstof ingegooi, nou wat soek die pyp nog in die voertuig, die tor het seker weer van die kurkprop afgeval!!!!
Julle is kwaaies
Na ek die video gekyk het, was ek hoendervleis want dit kon net sowel ek gewees het. Drie maande gelede het dieselfde met my gebeur. Dit was by die Buffelspark vulstasie regoor die Buffelspoort ATKV vakansieoord. Omtrent 6 uur die oggend oppad werk toe in Rtb het ek gou brandstof ingegooi. Klaar betaal en bevestig deur die petroljoggie dat ek kan ry hoor my seun en ek net 'n slag, onder die indruk dat iemand inmekaar vasgery het. Met 'n skok besef ons dit was ek wat die petrolpyp afgeruk het en die joggie nooit die pyp uit my motor… Lees meer »
SA Men's Health
Dit het al met ons gebeur gelukkig het die pyp gebreek Die petrol Joggie het vergeet om diew pypstuk uit te haal !!